Мамлекеттин юрисдикциясы –
Мамлекеттин юрисдикциясы – мамлекеттин сот жана административдик органдарынын алардын компетенцияларына ылайык иштерди кароо жана чечүү укуктары. Эларалык укукта аймактык жана жеке (улуттук) юрисдикция айырмаланат. Биринчиси белгилүү аймактын чектеринде ишке ашырылат. Мамлекет өзүнүн аймагында, тийиштүү эларалык макулдашууларда каралган жагдайлардан башка да толук юрисдикцияга ээ болот. Жеке (улуттук) юрисдикция мамлекет тарабынан анын аймагынан сырткары турган, м.: ачык деңиздеги, Антарктикадагы, космос мейкиндигиндеги өзүнүн жарандарына карата ишке ашырылат. Улуттук мыйзамдарда каралган учурларда М. ю. ошол мамлекеттин тараптары чет мамлекеттин аймагында турган учурда да таралат, бирок, ал юрисдикция эгер эларалык келишимдерде башка жагдайлар каралбаса гана өз мамлекетинин аймагында ишке ашырылат.

Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Юридикалык аталгылар жана түшүнүктөр